[पानी बहने की आवाज़]
[आदिवासी भाषा में] पिताजी,
[आदिवासी भाषा में] क्या हम थोड़ी देर के लिए रुक सकते हैं?
[आदिवासी भाषा में] गाँव पहुँचने तक कोई नहीं रुकेगा। चलते रहो!
[आदिवासी भाषा में] जाजा!
[आदिवासी भाषा में] जाओ यहाँ से,
[आदिवासी भाषा में] पहाड़ के उस तरफ़ चले जाओ और
[आदिवासी भाषा में] कभी वापस मत आना।
[आदिवासी भाषा में] लेकिन पिताजी…
[आदिवासी भाषा में] उस मरे हुए जानवर की वजह से पानी संक्रमित हो गया था।
[आदिवासी भाषा में] और तुमने वह पानी पी लिया!
[आदिवासी भाषा में] अब कुछ नहीं हो सकता।
[लहरों की आवाज़ें आ रही हैं]
[लड़के के हांफने की आवाज़ आ रही है]
[तनाव भरा संगीत बज रहा है]
[लड़के के धड़ाम से गिरने की आवाज़ आती है]
[बादलों और बारिश की आवाज़ आ रही है]
[कहीं से टहनी चटकने की आवाज़ आती है]
[आदिवासी भाषा में] पहला… पहला विजेता!
[आदिवासी भाषा में] बीमारी को हराकर लौटने वाला पहला विजेता!
[आदिवासी भाषा में] पहला विजेता!
[सब मिलकर लड़के के स्वागत में चिल्ला रहे हैं]
[ऋतु] सर, एलके-37, हम जिस पेप्टाइड को ढूँढ रहे थे, वह उस ओराका के सिस्टम में है।
तो… क्या उसने हाल ही में उस पौधे का सेवन किया है?
उसने खुद नहीं, सर। उसके पूर्वजों ने किया था।
सर, ओराका इतनी सदियों से इस पौधे का सेवन कर रहे हैं,
कि अब उन्हें इस बीमारी का खतरा नहीं रह गया।
-उसका मतलब है कि… -जी हाँ, सर!
ओराका, इलाज के मार्गदर्शक नहीं,
बल्कि बीमारी का इलाज है।
[थीम संगीत बज रहा है]
काला पानी
पूर्वज
माने, तुम यह बोल रहा है
कि पौधा चाहे विलुप्त हो चुका है लेकिन
ओराका लोग के शरीर के अंदर अभी भी वो ही पेस्टिसाइड है।
अह… पेप्टाइड, सर। पेप्टाइड।
हाँ, वही!
[भौमिक फ़ोन पर] तो मतलब कि ये ओराका के शरीर से अगर वो
[भौमिक] पेप्टाइड निकालकर, मरीज़ के शरीर में डालेगा…
सिस्टर्नल पंक्चर मासपेक्ट्रोस्कोपी और इंट्रावीनस इन्फ्यूज़न…
हाँ, वही!
तो उससे वह मरीज़ बच जाएगा?
हम कोई निश्चित निष्कर्ष नहीं निकाल सकते, लेकिन यही हमारी थ्योरी है,
-अनुमान है। -तो इंतज़ार किस चीज़ का है?
तो हम यह तुरंत क्यों नहीं करते!
क्योंकि यह प्रक्रिया बहुत जोखिम भरी है।
हम उसके दिमाग के पास से सीएसएफ़…
यानी एक तरल पदार्थ निकालेंगे,
और ओराका का न तो टीकाकरण हुआ है
और न ही उनमें दवाओं के प्रति कोई प्रतिरोध है।
ऐसे इंसान के लिए, ये सब बहुत खतरनाक होगा, सर।
[भौमिक, फ़ोन पर] माने?
मतलब… वह… वह मर जाएगा, सर।
और हमारा क्या?
उम्मीद है, हम दोनों को इस प्रक्रिया से कोई खतरा नहीं होगा, न?
दोनों?
आप…
आप गर्भवती हैं?
उम्मीद है, उससे कोई परेशानी नहीं है।
मुझे नहीं लगता।
[भौमिक] मुझे नहीं लगता हम एलजी साहब को यह बता सकते हैं।
उनका ओराका प्रेम हम सबको मालूम है।
वह यह प्रक्रिया रद्द कर देंगे,
लेकिन उनको खरोंच नहीं आने देंगे।
पर यह किसी की जान का सवाल है।
यह 5000 लोगों की जान का सवाल है, डॉ महाजन।
और मिसेज़ शॉ को अगर कुछ गया, न,
तो यह काला पानी से कोई भी आदमी बाहर नहीं निकलने पाएगा।
[भौमिक] दरअसल, आपकी जो दिक्कत है न,
वह एलजी साहब नहीं है।
[भौमिक] आपका दिक्कत वो लड़की है, जिसको यह प्रक्रिया करनी है।
[भौमिक] आप खुद बोला था,
[भौमिक] मेनलैंड को गलत समय पर इत्तिल्ला करना हो या विलुप्त पौधे की खोज करना हो…
[भौमिक फ़ोन पर] उसने हर बार तुम्हें निराश किया है।
[भौमिक फ़ोन पर] आपको सच में लगता है कि… और आपको छोड़ो,
[भौमिक फ़ोन पर] उसको लगता है कि वह कर पाएगी?
[ऋतु] मैं नहीं कर पाऊँगी। ऐसे कैसे जीतूँगी। अच्छे पत्ते आ ही नहीं रहे हैं।
इस खेल को पत्तों से सिर्फ़ खेला जाता है, बेटा।
जीतते इसको…
-दिमाग से ही हैं। -दिमाग चल रहा होता तो ब्रेक क्यों लेती?
-यूनिट टेस्ट के लिए पढ़ नहीं लेती! -टेस्ट कल है क्या?
मैं पढ़ा दूँ?
पापा, आप टॉपर थे लेकिन इकोनॉमिक्स के!
कल मेरा, डीएनए और जेनेटिक कोड का टेस्ट है।
जीडीपी और प्रोडक्शन कॉस्ट का नहीं!
वह कौन सा मुश्किल है?
डीएनए बस एक बैगेज की तरह है, बेटा,
जो हमें अपने बाप-दादाओं से विरासत की तरह मिलता है।
कभी-कभी इसमें अच्छी चीज़ें निकलती हैं,
जैसे खूबसूरती या सुडौल शरीर।
और कभी-कभी इसमें निकलता है,
डायबिटीज़,
या… छोटा कद।
[ऋतु] अच्छा… आपको क्या मिला दादाजी से?
मुझे?
एक आवाज़।
उनकी वह आवाज़, जो आज भी मेरे अंदर गूँजती है।
तू हारने के लिए बना है।
दूसरों से हमेशा नीचे ही रहेगा।
अप्पा ऐसा क्यों बोलते थे?
[ऋतु के पापा] अरे… शायद, पीढ़ीगत कंडीशनिंग थी।
[ऋतु के पापा] खुद दलित थे, लेकिन… जात-पांत में पूरा विश्वास रखते थे।
[ऋतु के पापा] उनको लगता था कि
[ऋतु के पापा] मैं भी उनकी तरह समाज में कमतर ही रह जाऊँगा।
[ऋतु के पापा] लेकिन मेरा मानना था कि हमें क्या पत्ते मिलेंगे,
उस पर हमारा नियंत्रण नहीं है,
लेकिन इन पत्तों के साथ हमें क्या करना है,
यह हम चुन सकते हैं।
[ऋतु के पापा] और मैंने चुना है
-[ऋतु के पापा] कि मुझे बड़ा दांव लगाना है। -ओह, पापा!
क्या! आपके पत्ते तो मुझसे भी ज़्यादा खराब थे।
[पुरुष आवाज़] कुलदीप साहब!
[पुरुष आवाज़] ओ, कुलदीप!
[पुरुष आवाज़] कुलदीप साहब!
[पुरुष आवाज़] यही घर है उसका?
-अजीब आदमी है, घर तक आ गया। -[ऋतु] कौन है, पापा?
[ऋतु के पापा] अरे… इस आदमी की ज़मीन पर एक सौ साल पुराना पेड़ है।
[ऋतु के पापा] हज़ार बार समझाया है
कि म्युनिसिपल कॉर्पोरेशन उसे काटने की अनुमति नहीं दे सकता।
-[पुरुष आवाज़] ओ, कुलदीप! -फिर भी पीछे ही पड़ा है।
[पुरुष आवाज़] कुलदीप साहब!
कितनी बार समझाया आपको कि अनुमति नहीं मिल सकती।
क्या कर रहे हो, कुलदीप साहब, कब तक घुमाओगे, हाँ?
घुमाओगे क्य मतलब… और चिल्ला क्यों रहा है?
ए! तमीज़ से बात कर! समझा।
[ऋतु के पापा] बदतमीज़ी तू कर रहा है, घर पर आकर तू परेशान कर रहा है।
अरे, सुन! ओय! साफ़ बोल रहा हूँ, तू औकात मत भूल अपनी।
-क्या बोला -क्या बोला! यह ले!
पापा!
[पुरुष आवाज़] तेरी जात की वजह से तुझे नौकरी मिली है, समझा?
वरना तू भी अपने बाप-दादा की तरह हमारे जूते घिस रहा होता।
जबान संभाल कर!
-वही है तुम्हारी असली औकात! -पापा?
-पापा, आप ठीक हैं? पापा? -चल, बे।
पापा! पापा!
-पापा! -गुच्चू!
-आह! -[आदमी की आवाज़] बस, बस, बस, बस!
वाहेगुरू जी की कृपा से आपको होश आ गया।
लेकिन अब भी तुम्हें आराम की सख़्त ज़रूरत है।
हम हैं कहाँ?
[सरदार जी] ओराका आदिवासियों को ढूँढते हुए
फॉरेस्ट अफ़सर जंगल के अगर इतना अंदर न गए होते,
तो फिर आप कभी किसी को न मिल पाते।
ये लोग?
आस-पास के अस्पतालों में एलएचएफ़ के इतने मामले आ गए थे,
कि और बीमारों को रखने की जगह नहीं बची थी।
अब बेसहारा लोगों की मदद, वाहेगुरू नहीं करेंगे…
तो कौन करेगा!
अच्छा!
तो हमारा मदद काहे नहीं किए?
[रुआंसी आवाज़ में] भगवान के जितना नाम जानते थे, उन सब नाम से याद किया हम।
[सरदार जी] क्यों, क्या हुआ, बेटा?
ए, भैया! यह बोतल आपको कहाँ मिला?
[ज्योत्सना] बासु अंकल… पार्थ!
[ज्योत्सना] पार्थ!
प्रवेश निषेद्ध
[बहुत तनाव भरा संगीत बज रहा है]
ज्योत्सना मिस, भइया और मि. बासु हमसे इतना पहले क्यों चले गए?
बताया था न, कद्दू!
बहुत लोग हैं, जो हमारी तरह यहाँ से जाना चाहते हैं।
वे कुछ दिन पहले चले गए, ताकि सबके लिए सीट रोक सकें।
[कद्दू] हाँ, मम्मी-पापा भी तो होंगे। वे दोनों, भइया, मैं और आप!
-पाँच सीटें चाहिए हमें! -[ज्योत्सना] नहीं, कद्दू।
मुझे यहीं, अपने एक दोस्त के लिए रुकना होगा।
मैं तुम्हारे साथ तो नहीं चल पाऊँगी,
पर तुम्हें तुम्हारे मम्मी-पापा के पास पहुँचा दूँगी। ठीक है?
ठीक है?
वहाँ जाने में… कोई है जो हमारी मदद कर सकता है।
[चिरंजीवी के दादा] तू पूछता था न,
[चिरंजीवी के दादा] उनके लिए इतना क्यों करती है?
[चिरंजीवी के दादा] ओराका से ऐसा क्या मिला तेरी अम्मा को?
[चिरंजीवी के दादा] तू मिला!
[चिरंजीवी के दादा] तेरे मिलने पर…
[चिरंजीवी के दादा] तेरी अम्मा, इतना बड़ा एहसान मानती थी कि पूरी ज़िंदगी,
[चिरंजीवी के दादा] इनकी सेवा करती रही।
[चिरंजीवी के दादा] और तूने…
[चिरंजीवी के दादा] तूने क्या किया!
[चिरंजीवी के दादा] क्या किया उनके साथ!
[चिरंजीवी] गलती हो गया।
बहुत बड़ा गलती हो गया, दादा।
क्या…
अभी क्या करेगा मैं!
[चिरंजीवी के दादा गहरी सांस खींचते हुए] बिच्छू बनकर डंक मारना छोड़ दे!
मेंढक जैसे किसी का भला कर।
[दरवाज़ा खटखटाने की आवाज़]
चीरू!
-[कद्दू] ज्योत्सना मिस! -दरअसल, मुझे आंटी से कुछ बात करनी थी।
-[कद्दू] ज्योत्सना मिस! -[ज्योत्सना] क्या हुआ, कद्दू… क्या हुआ?
[केतन] तो… मतलब…
[केतन] मिसेज़ शॉ को बचाने के लिए, हमें किसी पौधे की ज़रूरत नहीं है।
जी, सर। मंज़ूरी मिलते ही, हम ट्रायल शुरू कर सकते हैं।
अ… मैं समझा नहीं!
चीफ़ सेक्रेटरी ने मंज़ूरी दे तो दी है।
मरीज़ तैयार है, डॉक्टर तैयार हैं,
अब किसकी मंज़ूरी चाहिए।
[डॉ. शशि] अगर हम यह प्रक्रिया तुम पर करते हैं तो,
[डॉ. शशि] बहुत सारे लोगों को बचने का एक मौका मिल सकता है।
लेकिन…
[डॉ. शशि गला साफ़ करते हैं]
तुम्हारा बचना लगभग नामुमकिन है।
[डॉ. शशि] इसलिए,
सोच-समझकर अपना जवाब देना।
[आदिवासी भाषा में अनुवाद करता है]
[आदिवासी भाषा में बोलना जारी है]
ब्रदर, थोड़ा आराम से बात करो न, प्लीज़!
क्या बोला? ट्राइबल वेलफ़ेयर की अर्ज़ी लेकर आया है, इसलिए इसके पास खड़े होने दिया।
लेकिन, इस ओराका से कैसे बात करनी है, मुझे मत सिखा।
-[नंदन] ऐनेमे! -क्या?
ऐनेमे, नाम है इसका।
इंसान का जान माँगने से पहले, उसका नाम तो जान लो, ब्रदर।
[नंदन आदिवासी भाषा में बहुत नम्रता से बोलता है]
[ऐनेमे आदिवासी भाषा में जवाब देता है]
वह तैयार है।
ये लोग मानता है कि किसी की जान बचाते हुए मरना, सबसे अच्छा मौत होता है।
वह आपका मदद करेगा लेकिन उसका एक शर्त है।
क्या शर्त है?
[ऐनेमे आदिवासी भाषा में जवाब देता है]
वह कह रहा है कि मेरे साथ जो करना है, करो,
मगर मेरे कबीले को कोई तकलीफ़ नहीं पहुँचाएगा।
तुम्हारे लोगों को तकलीफ़ पहुँचाने की कोई वजह नहीं हमारे पास।
[ऐनेमे आदिवासी भाषा में जवाब देता है]
वजह तो आपके पास भी नहीं थी, इस बीमारी को वापस लाने की।
[ऐनेमे आदिवासी भाषा में बोलता है]
फिर भी आपने हमारे पूर्वजों का घर उजाड़ा, न।
-उन्हें नाराज़ किया। -[केतन] एक मिनट!
क्या बोला यह?
सर, उसे लगता है कि यह बीमारी आई
क्योंकि इसके पूर्वज हमसे नाराज़ हैं।
[केतन] नहीं, वह नहीं!
आखिर में जो बोला, वह फिर से बोलो।
अटावुस!
हम्म, अटावुस!
अटावुस।
[गुरजोत] उन्होंने अपनी जान जोखिम में डालकर भी मेरी मदद की।
[गुरजोत] आप यकीन रखिए, अगर आपके बच्चे उनके पास हैं, न,
तो वह उनका पूरा खयाल रखेंगी।
[संतोष] कुछ बताई थी अपने बारे में? कहाँ रहती हैं! कहाँ मिलेंगी!
उन्होंने कहा था वह होली स्पिरिट अस्पताल में काम करती हैं।
होली स्पिरिट!
कहाँ पड़ेगा?
वह तो पोर्ट ब्लेयर में है जी।
और हम वहाँ से, आठ घंटा दूर, दिल्लीपुर में हैं।
[गुरजोत] आपातकालीन सेवाओं के अलावा, वहाँ जाने के लिए, अनुमति लेनी पड़ेगी।
और उसमें दो-चार दिन तो लगेंगे।
नाम क्या बताई थी मैडम अपना?
[कद्दू] ज्योत्सना मिस!
[कद्दू] मम्मी-पापा कब तक आएँगे, अंकल ने कुछ बताया?
कद्दू, मुझे जैसे ही कुछ पता चलेगा, मैं तुम्हें बता दूँगी, ठीक है?
तब तक तुम चित्रकारी करो।
यह क्या बना रही हो?
जलेबी लीफ़!
जलेबी लीफ़?
इसमें था।
यह तो बासु अंकल की डायरी है न?
तुम इसे अपने साथ क्यों ले आई?
गुच्चू भइया के लिए! वह इसे रोज़ पढ़ते थे।
[कद्दू] अगर मैं उनको दूँगी, तो वह आश्चर्यचकित हो जाएँगे।
[चिरंजीवी] इसको अपने भइया के बारे में नहीं मालूम है!
[ज्योत्सना] और न माँ के बारे में!
ले!
यही लेने को आया था न अम्मा के पास!
ले, गाड़ी लेकर जा।
कल वो बच्चे को लेकर, तुम लोग निकलो!
शुक्रिया!
और वीनू से बात होगा, तो…
अम्मा के बारे में कुछ बताना नहीं।
पता नहीं, कहाँ है, किस हाल में है!
[बहुत दुखी आवाज़ में] और दुख नहीं देना उसको।
और तू!
[ज्योत्सना] तू क्या करेगा, अभी?
मालूम नहीं क्या करेगा।
[चिरंजीवी] हम जो गलती किए हैं, उसकी सज़ा तो कोई और भुगतता है।
ओराका के पास जाकर, हमको एक बार हाथ जोड़कर हमको माफ़ी माँगना है, बस।
[चिरंजीवी] पर नहीं सकेगा।
-ऐसा क्यों? -मालूम नहीं, गोपनीय है, बोलकर ऐसा
अस्पताल के ऊपर वाले विंग में भर्ती किया है।
खाली डॉक्टर लोग आने-जाने सकता है, हम लोग कॉमन लोग नहीं सकेगा।
और नर्स!
कोई नर्स जा सकती है वहाँ?
[डॉ. शशि] यह गर्भावस्था हमारे लिए अतिरिक्त जटिलता होगी।
इसलिए प्लीज़, आज रात तक सभी ज़रूरी टेस्ट और चेक-अप खत्म कर लीजिए।
ठीक है।
[डॉ. शशि] कल सुबह होते ही, हम प्रक्रिया शुरू कर देंगे, ठीक है?
[डॉ. शशि] डॉ वसी, ऋतु!
[डॉ. शशि] ऋतु, मैं और डॉ वसी सिस्टर्नल पंक्चर संभाल लेंगे,
पर पेप्टाइड सीक्वेंसिंग की महारत, यहाँ सिर्फ़ तुम्हारे पास है।
तुम्हें यकीन है कि तुम यह कर लोगी?
जी… जी, सर!
तुमने पहले किया है न?
हाँ, सर… बहुत बार।
पर… पहले, इतनी जानों की ज़िम्मेदारी नहीं थी मुझ पर!
डॉ महाजन, माफ़ करें लेकिन,
मिसेज़ शॉ… मिसेज़ शॉ बस…
[मिसेज़ शॉ को हिचकियां आ रही हैं]
मुझे लगा कि एलएचएफ़ की दूसरी स्टेज में जाने में अभी… वक्त है मुझे!
क्या इसका असर मेरे बच्चे पर पड़ेगा?
मिसेज़ शॉ…
डॉ स्वरूप, यहाँ की बेहतरीन गाइनोकोलॉजिस्ट हैं।
और यह हमेशा आपके साथ रहेंगी।
[डॉ. वसी] आप लोग समझते हैं न, कि इसका क्या मतलब है!
उनके पास अब कुछ ही घंटे बचे हैं।
हम कल तक इंतज़ार नहीं कर सकते।
अगर हमें माँ और बच्चे, दोनों को बचाना है, तो प्रक्रिया आज ही करनी होगी।
[डॉ. शशि] ऋतु… इस प्रक्रिया का सबसे ज़रूरी और सबसे कठिन हिस्सा तुम्हारा है।
[डॉ. शशि] क्या तुम यह आज रात तक कर सकती हो?
[ऋतु घबराई हुई आवाज़ में] मैं… मैं नहीं जानती, सर।
-मैं… मैं कोशिश कर सकती हूँ। -[डॉ. शशि] पूरा यकीन ज़रूरी है, ऋतु।
[डॉ शशि] तुम्हें पूरा यकीन है?
[ऋतु के पापा] नहीं… मुझे पूरा यकीन नहीं है।
पूरा यकीन होता, तो तुझे क्यों बुलाता यहाँ।
कुलदीप! तू शिकायत दर्ज नहीं कर सकता।
[कुलदीप का सहयोगी] डिपार्टमेंट का हेड बने, तुझे तीन महीने भी नहीं हुए हैं।
कैसा लगेगा? इतना बड़ा अफ़सर, एक मामूली आदमी को संभाल नहीं पा रहा है।
तो तू क्या चाहता है?
जाने दूँ, उसे! अरे, उसने मुझे गाली दी है, यार। उसने मेरे लिए
-[ऋतु के पापा] जातिवादी टिप्पणी की है। -हाँ, तो?
तो क्या हुआ, कुलदीप?
देख, कुलदीप… ऐसी टिप्पणियाँ, तू और मैं बचपन से सुनते आ रहे हैं।
[कुलदीप का सहयोगी] और आगे भी सुनते रहेंगे… हमेशा।
फ़र्क सिर्फ़ इतना है कि आज तू जहाँ पहुँचा है न,
वहाँ तेरे पूरे खानदान में कोई भी नहीं पहुँचा।
आज तुझे लोग, जानते हैं, मानते हैं, इज़्ज़त करते हैं।
[कुलदीप का सहयोगी] तुमने अपने लिए जो मुकाम हासिल किया है, वे देख सकते हैं।
लेकिन आज भी अगर तू, ऐसे छोटे और मामूली आदमी के मुँह लगेगा न,
तो फिर से आज के बाद उन्हें जो दिखेगा,
वह तुम्हारी जात होगी, बस।
मतलब, पिताजी सही थे,
मेरी जात ही हमेशा मेरी किस्मत तय करेगी।
[ऋतु के पापा] इससे कोई फ़र्क नहीं पड़ेगा, कि मुझे क्या सही लगता है!
कुलदीप!
मुझे नहीं लगता, मुझे नहीं…
मुझे नहीं लगता मैं कर पाऊँगी, सर।
क्या?
सर, वह आखिरी स्टेज में है,
इस स्थिति में, उन्हें और उनके बच्चे, दोनों को बचा पाना नामुमकिन है।
अगर मैं कुछ गलत बोल रही हूँ, तो प्लीज़ मुझे सही कर दीजिए!
ब्रदर!… ओह! माफ़ करना। सर!
[केतन पढ़ता है] तुम लोगों ने हमारे पूर्वजों का घर उजाड़ कर, उनकी नींद खराब की।
इसलिए, उनकी आत्माएँ नाराज़ हुईं,
और वो यह बीमारी वापस ले आए।
-सही है? -सर, ऐसा ही बोलता है, हर बार कुछ!
अटावुस, मतलब पूर्वजों का घर।
ये… ओराका, अपने मुर्दों को दफ़नाते हैं न?
उनका शमशान कैसा होता है?
सर, दरअसल वो लोग…
दफ़नाने के बाद, उस मिट्टी के ऊपर बीज छिड़क देते हैं।
फिर, सालों बाद वहाँ पेड़-पौधे उग जाते हैं।
पूरी ज़मीन, जंगल का हिस्सा बन जाती है।
इसलिए, उनके शमशान का पता लगाना बहुत मुश्किल है।
ऐसा हो सकता है… कि… जेंकिंस द्वीप पर उनका कोई शमशान हो?
[नंदन] बिल्कुल हो सकता है।
ब्रिटिश लोग के आने के पहले, जेंकिंस में ओराका ही रहते थे।
[नंदन] उनके जंगल की सुरक्षा के लिए, प्रबंधन ने उधर बायो-पार्क बनवाया।
उधर, अगर उनका कोई शमशान होगा तो…
[नंदन] जेंकिंस बायोलॉजिकल पार्क के आस-पास ही होगा।
-जेंकिंस बायोलॉजिकल पार्क। -[नंदन] जी!
यह, ऋतु मैम जो पौधा ढूँढ रही थी,
-क्या नाम था? -अंडमानी एकेनेशिया।
वह तो वहीं पर मिलना चाहिए था!
चाहिए था, पर मिला नहीं।
कोस्टगार्ड को इत्तिल्ला करो।
-बोलना, एसडीपीओ सर आज जेंकिंस जाएँगे। -सर!
[केतन] बढ़िया!
-[गार्ड] आपका नाम? -ज्योत्सना।
-[गार्ड] आपकी उम्र? -सत्ताईस।
[गार्ड] ठीक है, आप जाइए।
[ज्योत्सना] माँ की पुरानी दोस्त है, घोष आंटी। यहीं पर काम करती हैं।
उस ओराका केस में जो डॉक्टर असाइन हैं, वह मुझे उससे दो मिनट के लिए मिलवा सकती हैं।
मुझे जैसे ही कुछ पता चलेगा, मैं तुम्हें बताऊँगी, ठीक है?
[जूनियर डॉक्टर 1] सर, बाहर कोई मिलने आया है आपसे।
बस एक बार, प्लीज़। बस एक बार मिलने दीजिए।
[डॉ. शशि] देखो!
-चिरंजीवी, सर। -चिरंजीवी!
[डॉ. शशि] प्रक्रिया लगभग शुरू हो चुकी है।
[डॉ. शशि] इसलिए, तुम ऐनेमे से नहीं मिल सकते। मुझे सच में अफ़सोस है।
[चिरंजीवी] लेकिन सर, सर… हमारा वजह से वह…
मर जाएगा क्या?
देखो… यह प्रक्रिया ही है,
इसमें तुम्हारी कोई गलती नहीं है।
हमारी गलती नहीं है!
हमारा तो गलती… पूरा गलती हमारा है, न, सर।
हम उसको पकड़ कर लाया इधर।
वह अपना लोग के साथ खुशी से जी रहा था, हम उसको खींच कर उसका ज़िंदगी खींच लिया, सर।
हमने उसका खून कर दिया, सर।
उसका खून कर दिया!
[चिरंजीवी रोता है]
[डॉ. शशि] देखो, हम उससे जो सीएसएफ़ निकालने वाले हैं,
उससे यह बीमारी शायद ठीक हो सकती है।
मुझे पता है यह सुनकर, तुम्हारा दुख कम नहीं होगा,
पर उसकी जान बेकार नहीं जाएगी।
[चिरंजीवी फूट-फूटकर रोता है]
आप प्लीज़ इन्हें ले जाइए।
अस्पताल में प्लीज़ मास्क पहने रहिए, प्लीज़।
[ज्योत्सना] चलो।
[चिरंजीवी] सर… सर, हमको मास्क नहीं चाहिए।
हमको नहीं होता यह बीमारी, सर।
[डॉ. शशि] क्या?
हाँ, सर… हमारा…
हमारा जन्म देता वाला अम्मा, ओराका था।
ऐनेमे के जैसा हमको नहीं सकेगा यह बीमारी, सर। हमारा टेस्ट कर लो, सर।
उसका अंदर, जो आप ढूँढता न, हमारे अंदर भी मिल जाएगा, सर।
[चिरंजीवी] हमारा अंदर से… जो चाहिए आप निकाल लो, सर। उसको जाने दो!
उसको जाने दो।
[ज्योत्सना] चिरू, चिरू…तुझे समझ आ रहा है तू क्या बोल रहा है।
[ज्योत्सना] यह बहुत खतरनाक है, तेरी जान भी जा सकती है।
जाने दे! जाने दे!
ऊपर जाकर अम्मा को शक्ल दिखाएगा, तो बोलेगा न, अम्मा…
अच्छा काम किया, अच्छा बेटा बड़ा किया।
[चिरंजीवी] नहीं तो क्या बोलेगा?
अम्मा हमारा, ओराका के लिए जा सकता है, हम … क्यों नहीं जा सकता, सर।
प्लीज़, सर!
आप हमको ले लो, सर।
-मैं तुम्हारा टेस्ट कर सकता हूँ, पर… -प्लीज़…
-तुम सोच लो। -सोचना नहीं है!
किसी और की जान बचाने के लिए, तुम अपनी जान देने वाले हो।
सर, हम… पूरा ज़िंदगी, हम सबसे कुछ न कुछ लिया है, सर।
हमारा अम्मा से, हमारा भाई से, हमारा दोस्त से,
हमारा पर्यटक से, हम खाली लिया, लिया है, सर। हम कभी कुछ दिया नहीं, सर, प्लीज़।
यह एक मौका हम का मिलता, तो किसी को देने का!
हमको देने दो, सर।
प्लीज़, सर!
प्लीज़, सर। प्लीज़, सर!
-चल, जाते हैं। -[संतोष] भइया!
धर्मवीर जी, आपको ऊपर बुला रहे हैं।
-[ड्राइवर] हमें बुला रहे हैं? -जी हाँ, उधर।
-[ड्राइवर] पर किस बारे में? -बोले, कुछ पेमेंट का बात करना है।
-[आदमी 1] किसका बारे में? -[ड्राइवर] इसका कुछ बताया नहीं।
[ड्राइवर] अरे क्या कर रहा है, गाड़ी रोक। अरे, रुक जा, न।
-[गुरजोत] अरे, रुक ओए! -[ड्राइवर] अरे, रुक!
[ड्राइवर] अरे, रोक।
[तेज़ संगीत बज रहा है]
[किसी के खांसने और कराहने की आवाज़ें आ रही हैं]
[गाड़ी में लेटा मरीज़ गहरी-गहरी साँसें ले रहा है]
[गाड़ी का मरीज़] दिल्लीपुर अस्पताल आ गया, बेटा?
[संतोष] बाबा, हमको बहुत दूर जाना है।
हमको माफ़ कर दीजिएगा।
एंबुलेंस
प्लीज़ मदद कीजिए
तुम्हारी हिम्मत कैसे हुई! तुम यह बात बोल भी कैसे सकती हो?
मैम, इस वक्त एलएचएफ़ बैक्टीरिया आपके फेफड़ों, किडनी और लिवर में फैल रहा है।
ऑर्गन फ़ेलियर रोकने के लिए जो दवाइयाँ हैं,
वो गर्भवती होने के कारण हम आपको नहीं दे पा रहे हैं।
और… अगर हमने जल्द ही आपको दवा नहीं दी,
-तो आप मर जाएँगी। -तो मर जाने दो।
मेरे बच्चे को कुछ नहीं होना चाहिए।
पर… यहाँ जो बाकी बच्चे हैं, उनके साथ क्या होना चाहिए।
मैम, आपके लोगों ने साफ़ कहा है कि अगर आपको कुछ भी हुआ,
तो इस द्वीप से कोई भी बाहर नहीं जाएगा।
हज़ारों परिवारों और उनके बच्चों को बचने का ऐसा मौका शायद दोबारा नहीं मिलेगा।।
[मिसेज़ शॉ] क्यों?
-आपको मिल सकता है, मैम। -[मिसेज़ शॉ] नहीं!
नहीं मिलेगा मुझे!
यह मेरा भी आखिरी मौका है।
मैंने…
बारह साल इंतज़ार किया है इस बच्चे के लिए।
[मिसेज़ शॉ रोते हुए] और…
और मैं… मैं इसे ऐसे ही नहीं जाने दे सकती।
ऐसे नहीं जाने दे सकती!
[ऋतु] लेकिन, मैम… सच्चाई यही है!
[ऋतु] आपका बच्चा बचेगा नहीं।
या तो हम अभी बच्चा गिराएं,
या वह आपके साथ मर जाएगा।
मैंने इसका सपना देखा था।
मेरे सपनों में आता था वह!
[मिसेज़ शॉ सुबकती जा रही हैं]
उसकी आँखें मेरी जैसी हैं।
हर बार… जब भी वह मेरी तरफ़ देखता है,
तो मुझे देखकर मुस्कुराता है।
मैं उसे दोबारा नहीं देख पाऊँगी। हाँ।
प्लीज़, क्या मैं अपना बच्चा रख सकती हूँ?
माफ़ कर दें, मैम! हमारे पास ज़्यादा समय नहीं है। आपको फ़ैसला अभी लेना होगा।
[गुस्से से] तुम्हें पता है न, तुम क्या कर रही हो?
[मिसेज़ शॉ रोते हुए] हज़ारों अजनबियों के लिए,
[मिसेज़ शॉ] तुम एक माँ को उसका बच्चा मारने को कह रही हो।
[मिसेज़ शॉ] यह सही नहीं है।
मैम, मैं जानती हूँ!
जानती हूँ, जो मैं आपसे करने को कह रही हूँ, वह अच्छा नहीं है।
लेकिन यही सही है!
[मिसेज़ शॉ ज़ोर से विलाप करती हैं]
[मिसेज़ शॉ का रोना जारी है]
[पुलिस 1] गाड़ी रोक! गाड़ी रोक!
-[पुलिस 1] पास! -[संतोष] प्रणाम, सर।
-[पुलिस 1] श्रीकांत मुंडल। -जी, साहब!
फ़ोटो क्यों नहीं लगाई इसमें?
लगाया था, साहब। पता नहीं, निकल गया होगा!
-[रेडियो फ़ोन पर] मीरा, कोई अपडेट? -हाँ, सर।
[पुलिस 1] हाँ, हाँ, शायद मिल गया।
[रेडियो फ़ोन पर पुरुष आवाज़] ओके। ठीक है।
नीचे उतर!
[पुलिस 1] हाँ, तो सच-सच बता! तू कौन है और… कहाँ जा रहा है?
सच बोल रहा है, साहब। हम एंबुलेंस ड्राइवर है और अभी…
अभी… होली स्पिरिट अस्पताल जा रहा है।
होली स्पिरिट अस्पताल, अच्छा!
[गुस्से में] होली स्पिरिट अस्पताल!
उधर संजीवनी में, दो परिवार तीन घंटे से इंतज़ार कर रहे हैं,
अपने मृतकों को लेकर, हाँ!
और तू अपने धंधे के लिए, होली स्पिरिट जा रहा है!
नहीं, सर!
-ए, इसको लॉकअप में डाल! -अरे, नहीं! नहीं!
हम चलते हैं।
आप जहाँ चाहेंगे, हम चलते हैं।
चल!
[नंदन] लेकिन, सर! ओराका लोग का शमशान ऐसी बंजर ज़मीन पर नहीं होगा।
[नंदन] समझ में नहीं आ रहा कि हम इधर क्या कर रहे हैं?
[केतन] तेरी समझ में आता, तो तू एसडीपीओ होता न, ब्रदर!
जगह तो यही है, सर।
[परवेज़] एकेनेशिया के पौधे, आखिरी बार यहीं देखे गए थे।
[नंदन] नहीं, सर! इधर देखे गए होते, तो इधर ही होते।
[नंदन] यहाँ के पेड़-पौधों को कोई छू भी नहीं सकता।
[नंदन] यह पूरा एरिया पर्यावरण बफ़र ज़ोन है।
[पुलिस 2] सर, इधर! इधर खड्डा खुदा हुआ है।
चलो।
[पुलिस 2] सर, इधर कुछ मिला है।
यह देखिए, सर।
-परवेज़! -सर?
[केतन] यहाँ की मिट्टी के नमूने लो, जल्दी!
सिर्फ़ ऊपर के नहीं,
कम से कम 4-5 फ़ीट नीचे के और सब नमूने लैब भिजवा दो। जल्दी।
लेकिन, सर… चेक क्या करना है?
चेक नहीं, पुष्टि करनी है,
कि यही वह जगह है।
यही जगह, एलएचएफ़-27 का ग्राउंड ज़ीरो है।
[बासु] पागल हो गए हो क्या? कहाँ रह गए थे तुम लोग?
[पुलिस 1] अरे, सर! यह एंबुलेंस वाला घुमा रहा था।
-[पुलिस] मैंने ही पकड़ कर लाया हूँ। -[बासु] अरे, हैलो!
[बासु] हैलो… मैं तुमसे ही बात कर रहा हूँ।
[बासु] कम से कम मरे हुए लोगों का तो कुछ लिहाज़ करो।
[संतोष] बहुत मुसीबत से आ रहे हैं, सर।
[संतोष] अब आ गए हैं, तो इनको लेकर जाते हैं न!
-यह लो! -हैं?
[बासु] डेथ सर्टिफ़िकेट की कॉपी चाहिए होती है न तुमको?
[बासु झुंझलाकर] नए हो क्या?
[संतोष] नहीं, सर! लाइए… दीजिए।
[पुलिस] चलो, गाड़ी में रखो।
-[पुलिस 1] ये कौन थे? -पिता जी थे।
[पुलिस 1] अच्छा, ठीक है, आप जाइए, मैं देख लेता हूँ।
[पुलिस 1] आपके परिवार में कौन था?
[बासु] परिवार तो नहीं था लेकिन परिवार जैसा था।
[बासु] सोलह साल का था बेचारा!
[पुलिस] घर वाले नहीं थे?
[बासु] नहीं, एक छोटी बहन थी… साथ में।
[बासु] लेकिन हमने उसे कुछ बताया नहीं!
[बासु] वह अभी तक शायद, निकासी सेंटर पहुँच गई होगी।
[पुलिस] और माँ-बाप?
वे नील द्वीप में फँस गए थे,
[बासु] लेकिन अच्छा है कम से कम… अपनी बेटी से तो मिल लेंगे।
[पुलिस 1] अरे, चलो भाई!
[संतोष सुबक रहा है]
[पुलिस 1] आओ, जल्दी आओ!
[पुलिस 1] संभालकर उठाना।
[पुलिस 1] उठाओ!
[संतोष ज़ोर-ज़ोर से विलाप कर रहा है]
[पुलिस 1] ए, बाहर आ! अंदर क्या कर रहा है?
[संतोष चुप होने की कोशिश करता है]
[पुलिस 1] क्या हुआ? अंदर क्या कर रहा है?
[संतोष] कुछ नहीं, सर। ठीक से लगा रहे थे।
[पुलिस 1] चल… क्रीमेटोरियम जाना है… अभी।
[बासु] यह रख लो अपने पास।
[बासु] मैं तो जा नहीं सकता, लेकिन तुम अपना समझकर ही सारा क्रिया-कर्म कर आना।
[बासु] ध्यान रखना, गुच्चू का!
[संतोष] पार्थ!
[संतोष] पार्थ।
[दरवाज़ा बंद करने की आवाज़ आती है]
[तेज़ संगीत बज रहा है]
ऋतु, मिसेज़ शॉ बेहोश हैं।
उनका बीपी स्थिर नहीं हो रहा है।
डॉ महाजन बुला रहे हैं।
पापा, क्या हुआ? आप ठीक हैं?
[ऋतु के पापा] उसने… पेड़ काट दिया, बेटा।
[ऋतु के पापा] मुझसे बदला लेने के लिए,
उसने वह 100 साल पुराना पेड़ काट दिया।
बोला कि… जो, मेरे खिलाफ़ शिकायत तक नहीं कर पाया,
वह कार्रवाही क्या करेगा।
पापा!
[ऋतु] सर!
[डॉ. शशि] इन्हें अभी दौरा पड़ा था।
[ऋतु] दौरा कैसे पड़ सकता है।
[डॉ. शशि] ऋतु, बुखार बढ़ रहा है।
[डॉ. शशि] इनके दिल की धड़कन घट रही है और अब यह दौरा, हमें रोकना ही होगा।
सर, वह दौरा था या ऐंठन थी।
क्या? शायद फ़र्क मुझे पता है।
सर, यह होना ही था।
अगर… अगर एएनपी इनके शरीर में फैल रहे हैं, तो ऐंठन होगी ही।
सर… मुझे लगता है कि स्टेबलाइज़ कर जाएँगी। हमें इंतज़ार करना होगा।
ऋतु,
पापा! सब ठीक हो जाएगा।
कुछ ठीक नहीं होगा, बेटा।
[ऋतु के पापा] सब ऐसा ही रहेगा।
नहीं, पापा! ऐसे मत सोचो!
न तेरा दादा कुछ बना पाया,
न मैं बन पाया,
न तू कुछ बनेगी।
अरे, क्या होगा इतनी पढ़ाई-लिखाई करके?
[ऋतु के पापा] इन किताबों को तू कूड़े में फेंक दे।
पापा! पापा… नहीं, पापा!
[डॉ. शशि] सिर में बहुत दर्द है। दो बार उल्टी भी कर चुका है।
[डॉ. शशि] हम दवाई देने ही वाले थे।
नहीं, सर, इस प्रक्रिया में मिडलाइन शिफ़्ट नहीं हो सकता।
[चिरंजीवी दर्द से कराह रहा है]
रोशनी के लिए बहुत संवेदनशीलता है।
[ऋतु] इस वक्त ड्यूटी पर अनेस्थेसिओलॉजिस्ट कौन है?
-डॉ बर्मन। -[ऋतु] उन्हें बुलाइए।
उन्हें सीएसएफ़ई की जाँच करने को कहो। वह समझ जाएँगे, जाओ!
मैं अभी आती हूँ।
[ऋतु] पापा! पापा, नहीं! पापा, प्लीज़!
[ऋतु] पापा, प्लीज़, मेरी बुक छोड़ दो!
यह केमिस्ट्री… यह बायो!
पापा, नहीं न! पापा, नहीं! पापा प्लीज़।
-[ऋतु के पापा] वैज्ञानिक बनेगी! -पापा।
-[ऋतु के पापा] डॉक्टर बनेगी! -पापा, प्लीज़।
तू चाहे कितने भी पीएचडी कर ले,
लेकिन तेरे नाम के आगे लगा डॉक्टर, किसी को दिखाई नहीं देगा।
[ऋतु] पापा, नहीं, प्लीज़!
सबको सिर्फ़ तेरे नाम के पीछे लगा, सरनेम दिखाई देगा!
नहीं, पापा।
मेरी तरह, तू भी कुछ नहीं कर पाएगी।
[ऋतु रो रही है]
[डॉ. शशि] ऋतु, हालत बिगड़ती जा रही है। इसे रोक दें?
सर, यकीन कीजिए, इनकी हालत सुधरेगी।
[डॉ. शशि] इनकी दिल की धड़कन लगभग 150 हो गई है। हमें कुछ करना होगा।
[ऋतु के पापा] मैंने भी वही किया, न… जो नाइंसाफ़ी मेरे साथ हुई थी,
[ऋतु के पापा] वही मैंने तेरे साथ कर दी।
अब हर मुश्किल घड़ी में, तुझे भी वही आवाज़ सुनाई देगी,
जो मुझे सुनाई देती है।
एंटीपाइरेटिक्स! हम बस कुछ एंटीपाइरेटिक्स देंगे।
[डॉ. शशि] बस? बस इतना ही करेंगे?
तुम्हें पूरा यकीन है?
[ऋतु के पापा] मत सुनना! मत सुनना उस आवाज़ को।
[ऋतु के पापा] तू क्या कर सकती हैं,
[ऋतु के पापा] यह सिर्फ़ तेरी ट्रेनिंग और तेरी मेहनत तय करेगी,
तेरा खानदान नहीं।
इसलिए हमेशा, खुद पर भरोसा करना, बेटा।
मुझे यकीन है, सर। पूरा यकीन है।
मैं इसकी पूरी ज़िम्मेदारी लेती हूँ।
पुरानी पीढ़ियों का बोझ, तुझे नहीं ढोना है, बेटा।
तुझे वह बनना है, जो तू बनना चाहती है।
सेंट्रल हॉस्पिटल
[दरवाज़ा खुलने फिर बंद होने की आवाज़ आती है]
मिसेज़ शॉ की हालत अब स्थिर है।
[डॉ. शशि] और चिरंजीवी की भी!
मुबारक हो, डॉ गागरा! अब तुम्हारी एक थ्योरी है।
[ऋतु तनाव की वजह से ज़ोर से रोती है]
[ज्योत्सना] आप ठीक हैं?
[ज्योत्सना] पर… इसका मतलब है आपने एलएचएफ़ का इलाज ढूँढ लिया है?
[ऋतु] लेकिन किस कीमत पर!
[ऋतु] और वैसे भी,
[ऋतु] दीर्घकालिक स्थायी उपचार के लिए, हमें जिस पौधे की ज़रूरत थी,
[ऋतु] मुझे लगता है वह पौधा अब विलुप्त हो चुका है।
यह पौधा?
हाँ! एकेनेशिया, वही पौधा है।
तो तुम्हें बता दूं…
यह पौधा अभी विलुप्त नहीं हुआ है।
[नई उम्मीदों का संगीत बज रहा है]
अंडमानी एकेनेशिया